 Politsei- ja Piirivalveamet (edaspidi hankija) teeb Teile ettepaneku esitada pakkumus vastavalt hankija poolt esitatud tingimustele.

1. Üldtingimused
   1. Väikeostu nimetus: „Taktikaliste kinnaste ostmine“.
   2. Hankija kontaktisik: **Ilona Horn**, e-post: [**ilona.horn@politsei.ee**](mailto:ilona.horn@politsei.ee).
   3. Ettevõtjatel on õigus küsida väikeostu dokumentide kohta selgitusi, esitades küsimused e-posti teel hankija kontaktisikule. Hankija vastab ettevõtjate küsimustele kolme tööpäeva jooksul. Hankija edastab esitatud küsimused ja vastused samaaegselt kõigile isikutele, kellele tehti ettepanek pakkumuse esitamiseks. Telefoni teel esitatud küsimustele ei vastata.
   4. Hankijal on õigus enne pakkumuste esitamise tähtaega vajadusel muuta väikeostu dokumente. Väikeostu dokumentide muutmisel teavitab hankija sellest kõiki ettevõtjaid, kellele on tehtud ettepanek pakkumuse esitamiseks.
   5. Iga viidet, mille hankija teeb väikeostu dokumentides mõnele standardile, tehnilisele tunnustusele, tehnilisele kontrollisüsteemile vms kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb väikeostu dokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
   6. Pakkumus on pakkuja tahteavaldus hankelepingu sõlmimiseks ja on selle esitamisel pakkujale siduv alates esitamisest kuni pakkumuse jõusoleku minimaalse tähtaja lõpuni. Pakkumuse esitamisega pakkuja nõustub kõikide väikeostu dokumendis toodud tingimustega. Tingimusliku pakkumuse esitamine on keelatud.
   7. Hankija ei sõlmi hankelepingut pakkujaga, kellel on riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Enne hankelepingu sõlmimist kontrollib hankija pakkujal maksuvõla puudumist. Kui pakkujal esineb maksuvõlg, siis teavitab hankija sellest pakkujat ja annab pakkujale vähemalt kolm tööpäeva maksuvõla tasumiseks. Hankija võib mõjuvatel põhjustel pakkujale antud tähtaega pikendada. Kui hankija poolt antud tähtaja jooksul pakkuja maksuvõlga ära ei tasu ega ajata, siis hankija pakkujaga hankelepingut ei sõlmi.
   8. Väikeostus saavad osaleda ainult pakkujad, kelle elu- või asukoht on Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigihankelepinguga ühinenud riigis. Hankija võib kõrvaldada riigihankest pakkuja või ühispakkuja, kellel puudub õigus pakkumust esitada. Kui alltöövõtjal esineb nimetatud alus, võib hankija nõuda pakkujalt sellise alltöövõtja asendamist.

1. Ostetava asja kirjeldus

2.1 Ostetavate esemete kirjeldus on välja toodud allolevas Tabelis 1.

2.2 Ostetavad esemed peavad vastama tehnilises kirjelduses olevale.

Tabel 1. Ostetavate esemete tehniline kirjeldus

|  |  |
| --- | --- |
| Taktikalised töökindad - Mudel MOG Target Light Duty või muu  samaväärne toode Näidistoote link:  <https://www.moggloves.com/target-light-duty-black-tactical-glove-for-defense-police-law-enforcement-security-and-customs/> | Kindad on kõrge tundlikkusega;  Kindad ei tohi pärssida peenmotoorikat;  Kindaid on võimalik kasutada muuhulgas ka kaitseväe ja politsei taktikalistele üksustele relva käsitsemiseks ja taktikaliste operatsioonide läbiviimiseks;  Kinnaste peopesad on töödeldud silikooni või muu samaväärse materjaliga, tagamaks haardumise;  Kindad on „*slim fit*“;  Kinnaste käeseljal kasutatud materjal on hingav, kiiresti kuivav ja veniv;  Kinnaste sõrmeotsad on puutetundlikud;  Kinnastel on aas või ava kinnaste riputamiseks karabiini külge;  Kindad peavad vastama standardile: EN ISO 21420:2020;  Suurused:   * suurus 9 – 9 paari * suurus 11 – 1 paar;   Kokku: 10 paari kindaid  Värvus: must |

1. Pakkumus ettevalmistamine, vormistamine ja esitamine

* 1. Pakkumus peab sisaldama:
     1. pakkumuse kogumaksumust (km-ta)
     2. asjade tehnilist kirjeldust (sobivad ka tootelingid).
     3. asjade tarneaega
  2. Pakkumus peab olema esitatud hankija kontaktisiku e-posti aadressile [ilona.horn@politsei.ee](mailto:ilona.horn@politsei.ee) hiljemalt 15.04.2025 kell 15:00. Hilinenud pakkumusi hankija vastu ei võta.
  3. Hankijal on õigus pakkumuste esitamise tähtaega pikendada.
  4. Pakkuja kannab kõik pakkumuse ettevalmistamise ja esitamisega seotud kulud ning pakkumuse tähtaegse esitamise riski.
  5. Pakkumus on konfidentsiaalne kuni hankelepingu sõlmimiseni.
  6. Pakkuja märgib pakkumuses, milline teave on ärisaladus ning põhjendab teabe ärisaladuseks määramist. Ärisaladusena ei või märkida pakkumuse maksumust. Hankija ei avalikusta pakkumuste sisu ärisaladusega kaetud osas ega vastuta ärisaladuse avaldamise eest osas, milles pakkuja ei ole seda ärisaladuseks märkinud.

1. Pakkumuste kontrollimine ja eduka pakkumuse valik
   1. Hankija kontrollib tähtaegselt esitatud pakkumuste vastavust väikeostu dokumentides esitatud nõuetele. Juhul, kui pakkumus ei vasta väikeostu dokumendis toodud tingimustele, lükkab hankija pakkumuse tagasi.
   2. Hankijal on õigus küsida pakkujalt esitatud pakkumuse kohta täpsustavaid andmeid ja täiendavaid selgitusi.
   3. Vastavaks tunnistatud pakkumuste seast valib hankija eduka pakkumuse välja madalaima hinna alusel. Kui pakkumused on võrdsed, korraldab hankija eduka pakkumuse väljaselgitamiseks liisuheitmise, võimaldades võrdse maksumusega pakkumuse esitanud pakkujatel liisuheitmise juures viibida.
   4. Kui te soovi pakkumust esitada, palume sellest samuti teavitada käesoleval e-posti aadressil [ilona.horn@politsei.ee](mailto:ilona.horn@politsei.ee)

1. Arve esitamise tingimused
   1. Hankija võtab vastu ainult e-arveid. Raamatupidamise seaduse kohaselt on e-arve operaatoriks masintöödeldava algdokumendi käitlemise teenuse pakkuja, kelle kohta on tehtud märge hankija andmetes juriidiliste isikute kohta peetavas riiklikus registris.
   2. E-arve saatmise võimalused:
      1. kui pakkuja on e-arvete operaatori klient, edastada e-arve oma operaatorile, kelle kaudu see jõuab hankijani;
      2. hankijale on võimalik saata e-arvet tasuta, kasutades infosüsteeme:
2. e-arveldaja (<http://www.rik.ee/et/e-arveldaja>).
3. arved.ee ([https://www.arved.ee](https://www.arved.ee/))

Nimetatud infosüsteemides tuleb avada kasutaja konto, neis on võimalik arve sisestada ja edastada. Avaliku sektori üksustele e-arvete esitamine on tasuta ja  piiramata koguses.

* 1. Pakkuja esitatav arve peab vastama käibemaksuseaduse nõuetele, sisaldama **hankija kontaktisiku nime ja kirjaliku lepingu olemasolul tuleb viidata lepingu numbrile**.
  2. Juhul kui pakkuja ja hankija vahel on lisaks käesolevale lepingule sõlmitud veel lepinguid, on pakkuja kohustatud esitama iga lepingu kohta eraldi arve. Käesolevas punktis esitatud tingimustele mittevastav arve ei kuulu tasumisele. Arve  tasutakse 21 kalendripäeva jooksul arvates hankija poolt nõuetekohase arve kättesaamisest.
  3. Asjade vastuvõtmisel kontrollib hankija asjade vastavust väikeostu dokumendis toodud tehnilisele kirjeldusele ja pakkumusele, asjade koguse vastavust väikeostu dokumentidele. Hankija kinnitab e-posti teel akti hiljemalt kolme tööpäeva jooksul pärast täitja poolt asjade üleandmisest.